Olivkapa triĥogloso

Olivkapa triĥogloso (Trichoglossus euteles, ankaŭ Oliveckapa triĥogloso) estas genro de papagaj birdoj, en la familio Psittaculidae. Ĝi estas endemio de arbaroj kaj kultivejoj de Timoro kaj malgrandaj apudaj insuloj. 

Aspekto
La olivkapa lorio estas ĉefe verda papago ĉirkaŭ 24 cm longa. Ĝi havas oliveckoloran kapon, kiu estas markita per verda kolumo. Ĝia beko estas oranĝruĝa, ĝiaj irisoj estas ruĝaj, kaj ĝiaj kruroj estas grizaj. La masklo kaj ino havas identan eksteran aspekton. Junuloj havas iomete pli verdan kapon, brunan bekon kaj brunajn irisojn.Forshaw (2006). plate 13.

Taksonomio
La taksonomia nomo de oliveckapa lorio estas Trichoglossus euteles (Temminck, 1835). Ili estas parto de la genro de lorioj Trichoglossus. Ili apartenas al la subfamilio Loriinae (Lorienoj) de la familio Psittaculidae.

Habitato kaj distribuado
Adonara kaj Lembata estas mezgrandaj ĝis grandaj vulkanaj insuloj situantaj apud la orienta pinto de Flores, en Orienta Nusa Tenggara (Malgrandaj Sundoj), Indonezio.Schellekens, M., Trainor, D. C., & Duhan, G. (2011). "New and significant bird records for Solor, Adonara, and Lembata (Lomblen) islands, Lesser Sundas." Kukila, 15, 31–49. La olivkapa lorio estas endemia el la Malgrandaj Sundoj, tial ili havas limigitan teritorion. Ĝi preferas vivi en pluvarbaroj kaj fermitaj kanopeaj arbaroj.Trainor, C. R. (2005). "Species richness, habitat use and conservation of birds of Alor Island, Lesser Sundas, Indonesia." Emu - Austral Ornithology, 105(2), 127–135.  Ilia vivejo estas primara montara arbaro, sekundara kreskaĵaro kaj savanarbaro je proksimume 1000–2300 m.

Kutimaro
Tiuj lorioj estas ekstreme agresemaj kontraŭ individuoj de sia propra specio kaj ankaŭ kontraŭ tiuj de aliaj specioj, kaj en naturo kaj en kaptiteco. Ĉi tiu agresemo estas plej evidenta kiam temas pri manĝaĵo, ripozejoj kaj nestejoj. La olivkapa lorio plenumas kompleksajn gamojn da vidaj minacaj montroj dum malamikaj interagoj, kiel ĉe aliaj papagoj de la genro Trichoglossus.Serpell, J. A. (1982). "Factors influencing fighting and threat in the parrot genus Trichoglossus." Animal Behaviour, 30(4), 1244–1251. 

Voĉo
Oni diras, ke iliaj krioj estas ripetemaj, longaj kaj siblecaj; ankaŭ rapidaj, zumaj trilaj notoj kaj mallaŭtaj serioj de raŭkaj, pli longaj pepadoj kaj fajfaĵoj. Ili ĉefe produktas akrajn, altatonajn sonojn esprimitajn kiel “kriit!” aŭ “karrk”, sed ankaŭ elsendas pli mallaŭtan “clit!” kune kun diversaj mallaŭtaj, raspaj tonoj.

 Dieto 
En kaptiteco, almenaŭ kvardek procentoj de la dieto devus konsisti el aŭ komerca aŭ memfarita nektaro, kiu povas esti farita el senlaktoza beba cerealaĵo, mielo, maltekstrakto aŭ melaso, miksita kun filtrita akvo kaj freŝigita unu aŭ du fojojn tage. Aliaj frukto- kaj legomo-elektoj inkluzivas karotojn, freŝan maizon sur stango, frostigitan maizon, laktukon, leontodon, sekigitajn figojn trempitajn en akvo dum kelkaj horoj, ŝprucigitan milion, malgrandan kvanton da trempitaj aŭ ĝermitaj sunfloraj semoj kaj/aŭ avenon. En naturo, ili manĝas polenon, nektaron, fruktojn, semojn kaj insektojn kaj iliajn larvojn.Olive-headed Lorikeet (Trichoglossus euteles) | Parrot Encyclopedia. (n.d.). Alirita la 8an de Oktobro, 2024, el 

Reproduktado
Ne ekzistas informoj el la naturo. En kaptiteco: tri ovoj, grandeco 24,5–25,3 mm × 22,5–23 mm; kovada periodo 23 tagoj.Collar, N. kaj P. F. D. Boesman (2020). Olive-headed Lorikeet (Trichoglossus euteles), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, Usono.  Kiam ĝi estis vendita, Ĉielarka lorio (Trichoglossus haematodus moluccanus) laŭdire havis 32 jarojn kaj ankoraŭ reproduktiĝis, sed neniuj pluaj informoj estis haveblaj pri la birdo.Brouwer, K., Jones, M. L., King, C. E., & Schifter, H. (2000). "Longevity records for Psittaciformes in captivity." International Zoo Yearbook, 37(1), 299–316.  La reprodukta sezono de la olivkapa lorio komenciĝas de novembro ĝis februaro.Duhan, G. U. U. B. (2015). Status, Habitat, dan Penyebaran Perkici Timor (Trichoglossus euteles Temminck, 1835) di Pulau Adonara, Flores Timur, Nusa Tenggara Timur [Universitas Gadjah Mada]. 

Birdobredado
Kiel la Ĉielarka triĥogloso, ĉi tiu specio de lorio estas populara en birdobredado. Ĝi troviĝas en la inventaro de 2007 pri neindiĝenaj (ekzotaj) birdospecioj konataj en Aŭstralio.2007 Inventory of Exotic (non-native) Bird Species known to be in Australia—DCCEEW. (n.d.). Alirita la 14an de Oktobro, 2024, el 

Bildaro

Referencoj

 Forshaw, Joseph M. (2006). Parrots of the World; an Identification Guide. Bildoj de Frank Knight. Princeton University Press. ISBN 0-691-09251-6.
 Collar N (1997) "Family Psittacidae (Parrots)" en Handbook of the Birds of the World Volume 4; Sandgrouse to Cuckoos (eld. del Hoyo J, Elliott A, Sargatal J) Lynx Edicions:Barcelona. 
 Arndt, Thomas (2007) Lexicon of Parrots. Alirita en 31/07/07.
 Juniper & Parr (1998) Parrots: A Guide to Parrots of the World; .
 Lendon, Alan H. (1973). Australian Parrots in Field and Aviary (2a eld.). Sydney: Angus and Robertson. ISBN 0-207-12424-8.

Bibliografio



 Low, Rosemary. (1978). Lories and Lorikeets. The Brush-Tongued Parrots. Inkata Press: Melbourne. .

Eksteraj ligiloj

Kategorio:Papagoformaj
Kategorio:Papagedoj
Kategorio:Birdoj de Aŭstralio